या योजनेतील ३४ विशेष सेवांतर्गत ९९६ उपचार व शस्त्रक्रिया तसेच १२१ पाठ्पुरावा सेवांचा समावेश होता. तर प्रधान मंत्री जन आरोग्य योजना आणि महात्मा ज्योतिबा फुले जन आरोग्य योजना या एकत्रित योजनेअंतर्गत १२०९ उपचार व १८३ पाठपुरावा सेवांचा समावेश आहे.
सर्वसाधारणपणे स्त्री रोगावरील शस्त्रक्रिया, अस्थिव्यंग शस्त्रक्रिया, हृदय शस्त्रक्रिया व उपचार, जठर व आतड्याच्या शस्त्रक्रिया व उपचार, बालरोग शस्त्रक्रिया व उपचार, मेंदू व मज्जासंस्था या आजारावरील उपचार व शस्त्रक्रिया, कृत्रिम अवयव, प्लास्टिक सर्जरी, जळीत रुग्ण उपचार, आकस्मिक वैद्यकीय सेवा, लहान मुलांमधील कर्करोग, त्वचेचे आजार, सांध्यावरील शस्त्रक्रिया, फुफ्फुसाच्या आजारांवरील उपचार, मानसिक आजार, ऐनडोक्राईन, इंटरवेन्शनल रेडीओलोजी, काम, नाक घसा शस्त्रक्रिया आणि नेफ्रोलोजी या उपचारांचा लाभ मिळू शकतो.